રાહુલ ગાંધીએ કહ્યુ કે રાફેલ ડીલમાં ભ્રષ્ટાચાપ થયો છે અને તે સ્પષ્ટ દેખાઈ રહ્યુ છે. 284 કરોડ રૂપિયાના ભ્રષ્ટાચારની પહેલો હપ્તો સ્પષ્ટ રીતે સાબિત થઈ ગયો છે. પીએમ તપાસથી ડરે છે, તેમને ખબર છે કે તપાસ થશે તો પકડાઈ જઈશુ એટલા માટે સીબીઆઈ પ્રમુખને હટાવી દીધા. પ્રધાનમંત્રીને રાત્રે ઉંઘ નથી આવી રહી. ટેન્શનમાં છે અને પકડાઈ પણ જશે. રાહુલે કહ્યુ, સુપ્રીમ કોર્ટે રાફેલની કિંમતોની જાણકારી માંગી છે. સરકાર કહી રહી છે કે નહિ જણાવી શકીએ કારણકે ગોપનીય છે. જ્યારે ફ્રાંસના રાષ્ટ્રપતિએ સ્પષ્ટ રીતે કહ્યુ છે કે રાફેલની કીંમત ગોપનીય સમજૂતીનો હિસ્સો છે જ નહિ. આ બધી વસ્તુઓ સાબિત કરી રહી છે કે મોદીએ સામાન્ય જનતાના પૈસા ભ્રષ્ટાચાર દ્વારા અનિલ અંબાણીના ખિસ્સામાં નાખી દીધા છે.